Family Meeting

Family Meeting on kokkolalaisen Wentus Blues Bandin 20-vuotispäivien kunniaksi tehty musiikkidokumenttielokuva, jonka on käsikirjoittanut ja ohjannut Heikki Kossi. Elokuvasta on julkaistu DVD-video vuonna 2007 ja musiikkiäänitteen on julkaissut Bluelight Records.
Wentus Blues Bandin 20-vuotisjuhlakonsertti järjestettiin 16. syyskuuta 2006 Helsingin Aleksanterin teatterissa. Konsertissa mukana on useita yhtyeen yhteistyökumppaneita vuosien varrelta. Yhdysvalloista ovat mukana vanhemman polven bluesmuusikot Lazy Lester, Eddie Kirkland, Louisiana Red, heidän oppipoikansa Kim Wilson ja Omar Dykes sekä nuorimmaisena Barrence Whitfield. Englannista on saapunut Mick Taylor. Ruotsalaista bluesosaamista edustavat Sven Zetterberg, Clas Yngström sekä Tore Berglund. Lisäksi elokuvan alussa tavataan nuoremman polven blueslaulaja ja kitaristi Eric Bibb, joka oli jälleen saapunut Suomeen konsertoimaan WBB:n kanssa. Bibb ei esiinny itse juhlakonsertissa, vaan ainoastaan WBB:n treenikämpällä. Lisäksi hänet nähdään YLE Radio Keski-Pohjanmaan studiossa, jossa häntä haastattelee Ismo Vähäsarja. 
Elokuvan alaotsikkona on "Play what you feel, feel what you play", joka on elokuvassa Lazy Lesterin aforistinen kommentti.
Elokuvan musiikki.
Seuraavassa on lueteltu elokuvassa kuullut musiikkikappaleet, niiden tekijät, oikeudenhaltijat sekä esittäjät:
 Manus (Teosto)
 Wentus Blues Band
 Chandos Music (ASCAP), Pohjoismaissa Bonnier Music Publishing AB
 Wentus Blues Band ja Eric Bibb
 Manus (Teosto)
 Wentus Blues Band, Barrence Whitfield ja Eddie Kirkland
 Sony / ATV Acuff Rose Publishing / Sony / ATV Music Publishing Scandinavia
 Lazy Lester
 Manus (Teosto)
 Louisiana Red ja Niko Riippa
 Jondora Music / Prestige Music Ltd
 Wentus Blues Band ja Omar Dykes
 Amigo Musik / Bonnier Music Publishing AB (Stim)
 Wentus Blues Band, Sven Zetterberg ja Tore Berglund
 Edition Wilhelm Hansen
 Wentus Blues Band ja Lazy Lester
 Manus (Teosto)
 Wentus Blues Band
 Iball Music / Gazell Music
 Wentus Blues Band
 Arc Music Corp. (BMI). Pohjoismaissa Bonnier Music Publishing AB
 Wentus Blues Band, Sven Zetterberg ja Kim Wilson
 Big Guitar Music / Kommunikation Musik
 Wentus Blues Band ja Omar Dykes
 Special Rider Music / Sony / ATV Music Publishing Scandinavia
 Wentus Blues Band ja Mick Taylor
 Manus (Gema)
 Wentus Blues Band ja Louisiana Red
 Manus (Stim)
 Wentus Blues Band ja Clas Yngström
 Generation Music / Air Chrysalis
 Wentus Blues Band ja Sven Zetterberg
 Try Angle
 Wentus Blues Band, Sven Zetterberg ja Eddie Kirkland
 Universal / MCA Music Scandinavia AB
 Wentus Blues Band
 Rhinelander Music / Warner / Chappell Music Scandinavia AB
 Mick Taylor, Louisiana Red ja Lazy Lester
 Safesax Publishing / Bug Music Scandinavia
 Wentus Blues Band, Barrence Whitfield, Clas Yngström ja Tore Berglund
 Manus (Teosto)
 Wentus Blues Band, Barrence Whitfield, Clas Yngström ja Tore Berglund
Arvioita.
"Eräs kaikkien aikojen parhaista musiikkidokumenteista." – Esa Kuloniemi, Radio Suomi
"Family Meeting on elokuva, jossa on ainekset levitä musiikkia laajemmalle." – Kalle Kirstilä, Kauppalehti
"Family Meeting on aseista riisuva musikaalinen veljesjuhla!" – Hans Sundström, Hufvudstadsbladet
"Elokuvan konserttiosuudet ovat ehkä hienointa musiikkielokuvaa, mitä Suomessa on tähän mennessä tehty." – Ilkka Mattila, Helsingin Sanomat
"Family Meeting kuuluu musiikkielokuvien kansalliseen aateliin." – Jussi Niemi, Aamulehti
"Kaikkien aikojen paras kotimainen musiikkielokuva, jossa kaiken lisäksi on sydäntä mukana." – J.L. Savolainen, Smackthejack.net